Iferdisen n teẓri, ttawin-d ɣef wayen icudden yak ɣer unadi ussnan. Ma nuɣal ɣer uzwel n ukatay-nneɣ (tasledt tasensiwlant i kra n tullisin n Belɛid At Ɛli), ibedd ɣef snat n tmiḍranin tigejdanin. Deg tazwara ad d-nesbaddu tamiḍrant n tullist, ad d-nemmeslay daɣen ɣef wayen yak icudden ɣer-s, syin ad d-nemmeslay ɣef tmiḍrant tis snat i ɣef ibedd unadi-agi-nneɣ, d iferdisen icudden ɣer-s: amsawal, inaw asiwlan, addaden n tsiwelt, iwudam, adeg, akud, aglam.